《送许尉》
宋代·曹勋

平生许彦充，躯胆两豪举。
掀髯参军事，讵可细碎语。
我时百僚参，计拙役甚苦。
从事得余力，慷慨志相许。
公乃小著鞭，一官尉南浦。
盐车虽云困，垂棒亦其所。
原子逢荐达，天王方振旅。
求田勿堕气，苞茅当问楚。
此事岂不壮，况复吾素与。
我缘拥縗服，窘欲访鸡黍。
天寒霜雪盛，世乱豺狼阻。
何堪南北趋，别意寓琖俎。
伤心有清泪，挥洒欲如雨。

作者简介：曹勋（1098—1174）字公显，一字世绩，号松隐，颍昌阳翟(今河南禹县)人。宣和五年(1123)，以荫补承信郎，特命赴进士廷试，赐甲科。靖康元年(1126)，与宋徽宗一起被金兵押解北上，受徽宗半臂绢书，自燕山逃归。建炎元年(1127)秋，至南京(今河南商丘)向宋高宗上御衣书，请求召募敢死之士，由海路北上营救徽宗。当权者不听，被黜。绍兴十一年(1141)，宋金和议成，充报谢副使出使金国，劝金人归还徽宗灵柩。十四年、二十九年又两次使金。孝宗朝拜太尉。著有《松隐文集》、《北狩见闻录》等。他的诗比较平庸，但有几首使金诗颇值得注意。